
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1736 

18 Αυγούστου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ρύθμιση θεμάτων ηλεκτρονικής δημοπρασίας οχη¬ 
μάτων του Δημοσίου. 1 

Επαναφορά υπαλλήλων του καταργηθέντος Ν.Π.Ι.Δ. 
Οργανισμός Εθελοντισμού «Εργο Πολιτών» σύμ¬ 
φωνα με τις διατάξεις του Ν. 4325/2015. 2 


ΑΠΟΦΑΣΕΙ Σ 

Αριθμ. ΔΙΠΥΔΥ/899/23480 (1) 


Ρύθμιση θεμάτων ηλεκτρονικής δημοπρασίας 
οχημάτων του Δημοσίου. 

Ο ΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) Του άρθρου 22 του Ν. 4325/2015 (ΦΕΚ Α' 47), «Εκδη¬ 
μοκρατισμός της διοίκησης - Καταπολέμηση Γραφειο- 
κρατίας και Ηλεκτρονική Διακυβέρνηση -Αποκατάσταση 
Αδικιών και άλλες διατάξεις». 

β) Το Ν. 4270/2014 «Αρχές Δημοσιονομικής Διαχείρισης 
και Εποπτείας (ενσωμάτωση της Οδηγίας 2011/85/ΕΕ) 
- Δημόσιο Λογιστικό και άλλες διατάξεις» (ΦΕΚ 143/Α'). 

γ) Του άρθρου 1 του Ν.δ. 2396/1953 (ΦΕΚ 117/Α') «Περί 
κανονισμού χρήσεως και κινήσεως αυτοκινήτων οχημά¬ 
των του Δημοσίου και Οργανισμών Τοπικής Αυτοδιοίκη¬ 
σης και εν γένει Νομικών Προσώπων Δημοσίου Δικαίου». 

δ) Την κοινή απόφαση 129/2534/20.1.2010 (ΦΕΚ 108/ 
Β74.2.2010) των Υπουργών Εσωτερικών, Αποκέντρωσης 
και Ηλεκτρονικής Διακυβέρνησης και του Υφυπουργού 
Οικονομικών «Καθορισμός δικαιούχων χρήσης και ανω- 
τάτου ορίου κυβισμού κρατικών αυτοκινήτων και άλλες 
ρυθμίσεις σχετικές με τα κρατικά αυτοκίνητα». 

ε) Του Ν. 1558/1985 «Κυβέρνηση και Κυβερνητικά όρ¬ 
γανα» (ΦΕΚ 137/Α/85), όπως τροποποιήθηκε και συμπλη¬ 
ρώθηκε μεταγενέστερα. 

στ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα που κυρώθηκε 
με το άρθρο πρώτο του Π.δ/τος 63/2005 (ΦΕΚ 98/Α'). 

ζ) Του Π.δ. 99/2014 (ΦΕΚ Α' 166) «Οργανισμός του 
Υπουργείου Διοικητικής Μεταρρύθμισης και Ηλεκτρο¬ 
νικής Διακυβέρνησης». 


η) Του Π.δ. 24/2015 (ΦΕΚ Α' 20) «Σύσταση και μετονο- 
μασία Υπουργείων, μεταφορά της Γ ενικής Γ ραμματείας 
Κοινωνικών Ασφαλίσεων». 

θ) Του Π.δ. 25/2015 (ΦΕΚ Α' 21) «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών». 

2. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Άρθρο 1 

Αντικείμενο-Πεδίο εφαρμογής 

Με την παρούσα απόφαση καθορίζονται οι αναγκαίες 
λεπτομέρειες, όροι και προϋποθέσεις για τις ηλεκτρο¬ 
νικές δημοπρασίες οχημάτων του Δημοσίου, οι οποί¬ 
ες διενεργούνται κατ’ εφαρμογή του άρθρου 22 του 
Ν. 4325/2015 (ΦΕΚ Α' 47) καθώς και οι τεχνικές και λε¬ 
πτομερειακές ρυθμίσεις χρήσης του συστήματος-εφαρ- 
μογής ηλεκτρονικών δημοπρασιών στην ιστοσελίδα του 
Υπουργείου Εσωτερικών και Διοικητικής Ανασυγκρό¬ 
τησης (ΥΠΕΣΔΑ) ΙτΙΙρ5://θ3υοΙίοη.γάηηθά.9ον.9Γ/θ3υοΙίοη. 

Άρθρο 2 

Ιστότοπος διενέργειας 
της ηλεκτρονικής δημοπρασίας 

Η ηλεκτρονική δημοπρασία των οχημάτων διεξάγεται 
στην ιστοσελίδα του Υπουργείου Εσωτερικών και Διοι¬ 
κητικής Ανασυγκρότησης ίιΙΙρ5://θ3υοΙίοη.γάπΐθά.9ον.9Γ/ 
θβυοίίοπ. 

Άρθρο 3 

Προπαρασκευαστικές ενέργειες 

1. Η απόφαση καθορισμού των προς εκποίηση οχημά¬ 
των της παρ. 2 του άρθρου 22 του Ν. 4325/2015 (ΦΕΚ Α' 
47) κοινοποιείται αμελλητί στις υπηρεσίες που έχουν 
στην κατοχή τους τα προς εκποίηση οχήματα από τη 
Διεύθυνση Προμηθειών και Διαχείρισης Υλικού του 
ΥΠΕΣΔΑ. 

2. Εντός τριών ημερών από την κατά τα ανωτέρω 
κοινοποίηση, οι υπηρεσίες, οι οποίες έχουν στην κατο¬ 
χή τους τα προς εκποίηση οχήματα, υποχρεούνται να 
ορίσουν υπάλληλο τους, ως Διαχειριστή, με τον αναπλη¬ 
ρωτή του. Ο Διαχειριστής είναι αρμόδιος για την ομαλή 
διεξαγωγή της δημοπρασίας εκ μέρους της υπηρεσίας 
του, την επικοινωνία με το ΥΠΕΣΔΑ για οποιοδήποτε 

θέμα, την επικοινωνία με τους συμμετέχοντες στη δη¬ 
μοπρασία, την επίδειξη του οχήματος στους ενδιαφε¬ 
ρομένους και την παράδοση του στον αγοραστή. 

3. Σε περίπτωση που δεν οριστεί Διαχειριστής εντός 
της ανωτέρω προθεσμίας, τότε Διαχειριστής καθίστα¬ 
ται αυτοδικαίως ο Διευθυντής Διοικητικού του οικείου 
Υπουργείου ή εφόσον πρόκειται για εποπτευόμενο φο- 
ρέα-νομικό πρόσωπο, ο Προϊστάμενος Διοίκησης αυτού. 

4. Οι υπηρεσίες στην κατοχή των οποίων βρίσκονται 
τα προς δημοπράτηση οχήματα υποχρεούνται να τα 
ακινητοποιήσουν καθ’ όλη τη διάρκεια της διαδικασίας, 
από την ημέρα ανάρτησης του οχήματος στην εφαρμο¬ 
γή μέχρι την ολοκλήρωση της μεταβίβασης του στον 
πλειοδότη-αγοραστή. 

Αρθρο 4 

Διατυπώσεις Δημοσιότητας 

Οι ημερομηνίες ανάρτησης των δημοπρατούμενων 
οχημάτων στην εφαρμογή ΙιΙΙρ5://Θ3υοΙίοη,γάπΐθά.9ον.9ΐ'/ 
θ3υοΙίοη και έναρξης των δημοπρασιών γνωστοποιούνται 
διά του Τύπου και μέσω διαδικτύου (νννννν.γάπίθά.θον.ρΐ') 
τουλάχιστον δέκα (10) ημέρες πριν την ημερομηνία 
ανάρτησης στην ιστοσελίδα των δημοπρατούμενων 
οχημάτων. 

Αρθρο 5 

Δικαίωμα συμμετοχής στην ηλεκτρονική δημοπρασία 

1. Δικαίωμα συμμετοχής στην ηλεκτρονική δημοπρα¬ 
σία οχημάτων του ΥΠΕΣΔΑ, έχουν φυσικά ή νομικά πρό¬ 
σωπα, ημεδαποί ή αλλοδαποί, εφόσον είναι ενήλικοι 
και ικανοί προς δικαιοπραξία, εξαιρουμένων ανηλίκων 
και προσώπων ανίκανων ή περιορισμένα ικανών προς 
δικαιοπραξία κατά τα ειδικότερα οριζόμενα στο νόμο. 

2. Δεν επιτρέπεται η συμμετοχή στη δημοπρασία σε 
υπαλλήλους οι οποίοι υπηρετούν με οποιαδήποτε σχέση 
στο πρώην Υπουργείο Διοικητικής Μεταρρύθμισης και 
Ηλεκτρονικής Διακυβέρνησης καθώς και στο Υπουργείο 
ή το Ν.Π.Δ.Δ ή το Ν.Π.Ι.Δ στην κυριότητα του οποίου 
ανήκει το δημοπρατούμενο όχημα. 

3. Για τη συμμετοχή στη δημοπρασία απαιτείται η 
εγγραφή στην εφαρμογή μέσω του ιστότοπου στην 
ιστοσελίδα του ΥΠΕΣΔΑ όΙΙρ5://θ3υοΙίοη.γόπΐθό.9ον.9Γ/ 
θβυοίίοη. Μόνον εγγεγραμμένοι στην εφαρμογή χρήστες 
δικαιούνται να συμμετάσχουν στη δημοπρασία. 

4. Τα νομικά πρόσωπα που συμμετέχουν στις δημο¬ 
πρασίες εγγράφονται στην εφαρμογή δια του νομίμου 
εκπροσώπου τους, καταχωρώντας τόσο τα ατομικά 
στοιχεία αυτού όσο και τα στοιχεία του εκπροσωπού¬ 
μενου από αυτόν νομικού προσώπου (επωνυμία, έδρα, 
ΑΦΜ νομικού προσώπου, αριθμός Γ.Ε.ΜΗ.) που καθορί¬ 
ζονται στην εφαρμογή. 

Αρθρο 6 

Εγγύηση συμμετοχής 

Η καταβολή της εγγύησης που απαιτείται για τη συμ¬ 
μετοχή στη δημοπρασία (εγγύηση συμμετοχής) γίνε¬ 
ται ηλεκτρονικά μέσω της εφαρμογής Ηλεκτρονικού 
Παράβολου της Γ ενικής Γ ραμματείας Πληροφοριακών 
Συστημάτων του υπουργείου Οικονομικών σύμφωνα 
με τα ειδικώς οριζόμενα στις υπουργικές αποφάσεις 
ΠΟΑ. 1163 03/07/2013 (ΦΕΚ 1675/Β72013) και ΠΟΑ. 1150 
15/05/2014 (ΦΕΚ 1357/Β'/2014) όπως ισχύουν. 


Αρθρο 7 

Εγγραφή χρηστών 

1. Κάθε ενδιαφερόμενος έχει δικαίωμα υποβολής αίτη¬ 
σης εγγραφής στο σύστημα-εφαρμογή στην ιστοσελίδα 
του ΥΠΕΣΔΑ ίιΙΙρεΥ/βαυαΙίοη.γάηηβά.ρον.ρΐ'/θαυοΙίοη από 
την ημέρα ανάρτησης των δημοπρατούμενων οχημάτων. 

2. Γ ια την εγγραφή απαιτείται: 

(α) Η συμπλήρωση της φόρμας εγγραφής που διατίθε¬ 
ται στην ιστοσελίδα, με τα στοιχεία του χρήστη (μεταξύ 
των οποίων ατομικά στοιχεία ταυτότητας ή διαβατηρί¬ 
ου, ΑΦΜ και ΑΜΚΑ όπου υπάρχει, κωδικό ηλεκτρονικού 
παράβολου καταβολής της εγγύησης συμμετοχής, ατο¬ 
μικά στοιχεία ηλεκτρονικής επικοινωνίας-οπιβίΙ). 

(β) Δήλωση του χρήστη ότι έλαβε γνώση και αποδέ¬ 
χεται τους Όρους και Προϋποθέσεις συμμετοχής στη 
δημοπρασία. 

3. Οι υποβληθείσες αιτήσεις εγγραφής, ελέγχονται 
από τον υπεύθυνο διαχείρισης του συστήματος αιτή¬ 
σεων εγγραφής του ΥΠΕΣΔΑ και αφού πιστοποιηθεί ο 
χρήστης και η αυθεντικότητα των στοιχείων του, ενερ¬ 
γοποιείται ο λογαριασμός του χρήστη στην εφαρμογή 
όΙίρ5://θ3υοΙίοη.γόπΐΘά.9ον.9Γ/83υοΙίοη και του αποστέλ- 
λεται με μήνυμα ηλεκτρονικού ταχυδρομείου (β-πιαίΙ) 
επιβεβαίωση της εγγραφής του, το οποίο εκτυπώνεται 
και αποτελείτο αποδεικτικό εγγραφής. 

4. Για την είσοδο τους στο σύστημα οι χρήστες δια¬ 
θέτουν προσωπικό κωδικό πρόσβασης (ρβεεννοιτΙ) που 
είναι γνωστός μόνον στους ίδιους. Το όνομα χρήστη και 
ο κωδικός πρόσβασης είναι αυστηρά προσωπικά και, με 
ευθύνη του χρήστη, δεν πρέπει να γνωστοποιούνται σε 
τρίτα πρόσωπα. 

5. Η διαδικασία ενεργοποίησης του λογαριασμού του 
χρήστη ολοκληρώνεται υποχρεωτικά εντός τριών εργα¬ 
σίμων ημερών από την ημέρα υποβολής στο σύστημα 
της αίτησης εγγραφής του. 

6. Η εγγραφή στο σύστημα επέχει θέση υπεύθυνης 
δήλωσης εκ μέρους του χρήστη ότι πληρούνται οι προ- 
βλεπόμενοι στο νόμο και στο άρθρο 5 της παρούσας 
όροι και προϋποθέσεις συμμετοχής του στη δημοπρασία 
και ότι τα δηλωθέντα από αυτόν στοιχεία κατά την 
εγγραφή του είναι αληθή. 

7. Η δημοπρασία διεξάγεται με πλήρη διαφύλαξη του 
απορρήτου των υποβαλλόμενων από τους χρήστες 
στοιχείων. Όλα τα προσωπικά στοιχεία των χρηστών 
που απαιτούνται για την εγγραφή τους, διατηρούνται 
αποκλειστικά για την σκοπούς πραγματοποίησης της 
ηλεκτρονικής δημοπρασίας και για την επικοινωνία μαζί 
τους στο πλαίσιο της διαδικασίας αυτής και προστα¬ 
τεύονται κατά τις διατάξεις των Ν. 2472/1997,2471/2006 
και 3979/2011, όπως ισχύουν. Οι χρήστες ενημερώνονται 
σχετικώς κατά την εγγραφή τους στο σύστημα. 

Αρθρο 8 

Δικαίωμα εξέτασης των δημοπρατούμενων οχημάτων 

1. Οι εγγεγραμμένοι στο σύστημα χρήστες, έχουν δι¬ 
καίωμα, εντός αποκλειστικής προθεσμίας τριάντα (30) 
ημερών από την ημερομηνία ανάρτησης των οχημάτων 
προς δημοπράτηση, να επισκεφθούν τις οικείες υπηρε¬ 
σίες που έχουν στην κατοχή τους τα οχήματα και επι¬ 
δεικνύοντας το αποδεικτικό εγγραφής στην εφαρμογή 
(εκτυπωμένο θ-πιβίΙ) και την ταυτότητα ή το διαβατήριο 
τους, να επιθεωρήσουν οι ίδιοι και με δικά τους μέσα 
τα οχήματα που τους ενδιαφέρουν. 

2. Η εξέταση μπορεί να γίνει από τον ενδιαφερόμενο 
με τη βοήθεια και τεχνικού συμβούλου της επιλογής 
του. 

3. Επισκέψεις επιτρέπονται όλες τις εργάσιμες ημέ¬ 
ρες και ώρες για κάθε υπηρεσία. Ο Διαχειριστής ανα¬ 
λαμβάνει να επιδεικνύει το προς πώληση όχημα στους 
εγγεγραμμένους χρήστες. 

Άρθρο 9 

Διενέργεια της δημοπρασίας - Όροι - Διαδικασία 

1. Μετά το πέρας της προθεσμίας των τριάντα (30) 
ημερών του προηγούμενου άρθρου ξεκινά η ηλεκτρονική 
δημοπρασία. 

2. Η δημοπρασία διενεργείται με την διαδοχική ηλε¬ 
κτρονική υποβολή προσφορών και αντιπροσφορών από 
τους εγγεγραμμένους χρήστες. 

3. Η δημοπρασία διεξάγεται μόνο στην Ελληνική γλώσ¬ 
σα. 

4. Το νόμισμα με βάση στο οποίο διεξάγεται η δημο¬ 
πρασία είναι το ΕΥΡΩ (€). 

5. Η τιμή εκκίνησης που αναρτάται συμπεριλαμβάνει 
την εκτίμηση της αξίας του κάθε οχήματος καθώς και 
ΦΠΑ 23%.Οι προσφορές της ηλεκτρονικής δημοπρασίας 
συμπεριλαμβάνουν ΦΠΑ. 

6. Κάθε εγγεγραμμένος χρήστης που συμμετέχει στη 
δημοπρασία μπορεί να προσφέρει οποιαδήποτε τιμή 
ίση της τιμής εκκίνησης ή υψηλότερη αυτής κατά ποσά 
πολλαπλάσια των εκατό (100) ευρώ. 

7. Η ανάδειξη του πλειοδότη - αγοραστή γίνεται με 
αποκλειστικό κριτήριο το υψηλότερο προσφερόμενο 
τίμημα. 

8. Οι προσφορές ισχύουν και δεσμεύουν τους συμ- 
μετέχοντες για διάστημα εξήντα (60) ημερών από το 
πέρας της ηλεκτρονικής πλειοδοσίας. 

9. Οι εγγεγραμμένοι χρήστες συμμετέχουν στη δη¬ 
μοπρασία του οχήματος επιλογής τους, υποβάλλοντας 
ηλεκτρονικά τις προσφορές τους. Οι χρήστες καλούνται 
μετά την εισαγωγή της προσφοράς τους στο σύστη¬ 
μα, να την επιβεβαιώσουν εισάγοντας τον Κωδικό Πρό¬ 
σβασης (ΡαεεννοΓά) και δεσμεύονται ότι θα καταβάλουν 
εμπροθέσμως ολόκληρο το ποσό της προσφοράς που 
υπέβαλαν για την αγορά του αντικειμένου (οχήματος) 
εφόσον ανακηρυχθούν πλειοδότες. 

10. Η ηλεκτρονική δημοπρασία διεξάγεται για διάστη¬ 
μα τριών εργασίμων πλήρων ημερών μετά την ημέρα 
υποβολής της πρώτης προσφοράς, κάθε ημέρας υπολο¬ 
γιζόμενης σε εικοσιτέσσερις ώρες και με αφετηρία την 
ακριβή ώρα (σε ώρες και λεπτά της ώρας) κατάθεσης 
της προσφοράς σύμφωνα με την χρονοσήμανση του 
συστήματος. 

Οι εγγεγραμμένοι στην εφαρμογή δικαιούνται να 
υποβάλουν προσφορές και αντιπροσφορές καθ’ όλη 
τη διάρκεια του εικοσιτετραώρου και μέχρι την λήξη 
της δημοπρασίας. Σε περίπτωση υποβολής προσφοράς 
εντός των τελευταίων δεκαπέντε (15) λεπτών της ώρας 
πριν τη λήξη της δημοπρασίας, η διαδικασία παρατεί- 
νεται αυτομάτως για επιπλέον τριάντα (30) λεπτά της 
ώρας κάθε φορά, τα οποία προσμετρούνται από την 
αρχική ή κατά παράταση λήξη. 

11. Η ημερομηνία και ώρα λήξης της δημοπρασίας 
κάθε οχήματος αναρτάται σε εμφανές σημείο στην 
ιστοσελίδα. 


12. Το εμπρόθεσμο των προσφορών κρίνεται αποκλει¬ 
στικά με βάση τον χρόνο καταχώρισης της προσφοράς 
στο σύστημα, με βάση τη σχετική χρονοσήμανση του 
συστήματος και ανεξαρτήτως του χρόνου αποστολής 
της προσφοράς από τον χρήστη. 

13. Από τη στιγμή που γίνεται αποδεκτή μια προσφορά 
από το σύστημα δεν είναι δυνατόν να ανακληθεί. Προ¬ 
σφορές θεωρούνται έγκυρες μόνο μέσω του συστήμα¬ 
τος και κατά τη διάρκεια του ηλεκτρονικού πλειστηρια- 
σμού. Κάθε νέα προσφορά που γίνεται αποδεκτή από το 
σύστημα, ακυρώνει όλες τις προηγούμενες προσφορές 
του ίδιου συμμετέχοντα για το ίδιο όχημα. 

14. ατά τη διάρκεια της δημοπρασίας, κάθε χρήστης 
που συμμετέχει έχει τη δυνατότητα να γνωρίζει όλες 
τις τιμές που υποβλήθηκαν. Οι χρήστες δεν έχουν τη 
δυνατότητα να γνωρίζουν την ταυτότητα ούτε το όνομα 
χρήστη των άλλων συμμετεχόντων. 

Άρθρο 10 

Ανακήρυξη πλειοδότη 

Με την εκπνοή του χρόνου υποβολής των προσφορών 
το σύστημα αυτομάτως αναδεικνύει τον πλειοδότη με 
τη υψηλότερη προσφορά-τιμή, στον οποίον κατακυρώ¬ 
νεται το όχημα και στον οποίο αποστέλλεται σχετικό 
ενημερωτικό Θ-πιαίΙ στη δηλωμένη ηλεκτρονική διεύθυν¬ 
ση του (απιαίΙ). Μετά την εκπνοή του χρόνου υποβολής 
των προσφορών, δεν γίνονται δεκτές από το σύστημα 
προσφορές ή αντιπροσφορές. 

Αρθρο 11 

Πιστοποιητικό προσωρινής κατακύρωσης - Εξόφληση 

1. Με την ανακήρυξη του πλειοδότη, εκδίδεται από το 
ΥΠΕΣΔΑ πιστοποιητικό προσωρινής κατακύρωσης, το 
οποίο αποστέλλεται ηλεκτρονικά στον πλειοδότη στην 
ηλεκτρονική διεύθυνση που δήλωσε κατά την εγγραφή 
του. 

2. Στο πιστοποιητικό προσωρινής κατακύρωσης ανα¬ 
γράφονται: τα στοιχεία του πλειοδότη, τα στοιχεία του 
οχήματος και η τιμή κατακύρωσης. 

3. Εντός δέκα εργασίμων ημερών από την ημερομηνία 
έκδοσης του πιστοποιητικού προσωρινής κατακύρωσης, 
ο πλειοδότης με το πιστοποιητικό προσωρινής κατα¬ 
κύρωσης είναι υποχρεωμένος να καταβάλλει ολόκληρο 
το τίμημα, υπέρ του δημοσίου ηλεκτρονικά μέσω της 
εφαρμογής Ηλεκτρονικού Παράβολου της Γενικής Γραμ- 
ματείας Πληροφοριακών Συστημάτων του υπουργείου 
Οικονομικών σύμφωνα με τα ειδικώς οριζόμενα στις 
Υπουργικές Αποφάσεις ΠΟΑ. 1163 3.7.2013 (ΦΕΚ 1675/ 
Β'/2013) και ΠΟΑ. 1150 15.5.2014 (ΦΕΚ 1357/Β'/2014), όπως 
ισχύουν. 

Αρθρο 12 

Πιστοποιητικό Οριστικής Κατακύρωσης- 
Παραλαβή οχήματος - Μεταβίβαση κυριότητας 

1. Η Γενική Διεύθυνση Οικονομικών και Διοικητικών 
Υπηρεσιών του Υπουργείου Εσωτερικών και Διοικητι¬ 
κής Ανασυγκρότησης (Βασιλίσσης Σοφίας 15, ΤΚ 10674, 
Αθήνα), αφού επιβεβαιώσει την πληρωμή του τιμήματος 
μέσα από την εφαρμογή του ηλεκτρονικού παράβο¬ 
λου, εκδίδει πιστοποιητικό οριστικής κατακύρωσης του 
οχήματος βασιζόμενη στα στοιχεία του προσωρινού 
πιστοποιητικού κατακύρωσης. 

2. Με το πιστοποιητικό οριστικής κατακύρωσης, και 
υποβάλλοντας τα στοιχεία ταυτοποίησης (δελτίο ταυ- 

τότητας για τα φυσικά πρόσωπα, πλήρη νομιμοποιητικά 
έγγραφα για τα νομικά πρόσωπα και τους νομίμους 
εκπροσώπους τους), ο πλειοδότης-αγοραστής παρα- 
λαμβάνει το όχημα και τα συνοδευτικά του έγγραφα 
από την υπηρεσία στην κατοχή της οποίας βρίσκεται 
και ολοκληρώνεται η διαδικασία μεταβίβασης του οχή¬ 
ματος. Για την παραλαβή του οχήματος συντάσσεται 
σχετικώς πρωτόκολλο παράδοσης-παραλαβής που 
υπογράφεται από τον αγοραστή και τον Διαχειριστή. 

3. Ο αγοραστής υποχρεούται να παραλάβει το αυ¬ 
τοκίνητο εντός προθεσμίας τριάντα (30)συνεχών ημε¬ 
ρών από την ημερομηνία έκδοσης του πιστοποιητικού 
οριστικής κατακύρωσης, μετά την πάροδο της οποίας 
καθίσταται υπερήμερος και τον βαρύνουν όλοι οι κίν¬ 
δυνοι απώλειας, καταστροφής ή χειροτέρευσης του 
οχήματος. Μετά την άπρακτη πάροδο της προθεσμίας 
αυτής, το ΥΠΕΣΔΑ δικαιούται οποτεδήποτε, μετά από 
απλή έγγραφη ενημέρωση του υπερήμερου αγοραστή, 
να εκποιήσει το όχημα, χωρίς να δεσμεύεται ως προς τις 
τιμές εκκίνησης και κατακύρωσης. Στη νέα δημοπρασία 
δεν μπορεί να συμμετάσχει ο υπερήμερος αγοραστής. 
Το καταβληθέν από τον υπερήμερο αγοραστή ποσό 
αντιτίμου του οχήματος καταπίπτει υπέρ του Δημοσίου 
και αποτελεί δημόσιο έσοδο (ΚΑΕ 3741). Ο υπερήμερος 
αγοραστής μπορεί να παραλάβει το όχημα και μετά τη 
λήξη της ανωτέρω προθεσμίας παραλαβής, εφόσον δεν 
έχει ακόμη προκηρυχθεί η νέα δημοπρασία του οχή¬ 
ματος και εφόσον καταβάλει στο ΥΠΕΣΔΑ ως ποινική 
ρήτρα το ποσό των δέκα (10) ΕΙΙΒΟ για κάθε ημέρα 
καθυστέρησης παραλαβής του οχήματος. 

Άρθρο 13 

Κατακύρωση σε επόμενο πλειοδότη 

Εάν ο πλειοδότης στο όνομα του οποίου έχει εκδοθεί 
πιστοποιητικό προσωρινής κατακύρωσης δεν καταβά¬ 
λει το αντίτιμο του οχήματος εντός της αποκλειστικής 
προθεσμίας των δέκα (10) εργάσιμων ημερών της παρ. 3 
του άρθρου 11 της παρούσας, το όχημα κατακυρώνε¬ 
ται στον δεύτερο κατά σειρά κατάταξης πλειοδότη, ο 
οποίος ειδοποιείται ηλεκτρονικά και του αποστέλλεται 
πιστοποιητικό προσωρινής κατακύρωσης του οχήματος 
στο όνομα του, εφαρμοζομένων κατά τα λοιπά των 
διατάξεων του νόμου και της παρούσας απόφασης. Η 
διαδικασία αυτή ακολουθείται σε κάθε περίπτωση μη 
εμπρόθεσμης κατά τα ανωτέρω καταβολής του αντιτί¬ 
μου από κάθε επόμενο κατά σειρά πλειοδότη. Εάν δεν 
υπάρχει άλλος πλειοδότης, τότε το όχημα τίθεται εκ 
νέου στο σύστημα σε δημοπρασία. Στη νέα δημοπρα¬ 
σία δεν δικαιούνται να συμμετάσχουν οι πλειοδότες 
της προηγηθείσας δημοπρασίας που δεν τήρησαν την 
προθεσμία της παρ. 3 του άρθρου 11 της παρούσας. 

Η εγγύηση συμμετοχής κάθε πλειοδότη που δεν τή¬ 
ρησε την προθεσμία του της παρ. 3 του άρθρου 11 της 
παρούσας καταπίπτει υπέρ του Δημοσίου. 

Άρθρο 14 

Γ ενικοί όροι δημοπρασίας 

1. Ο Υπουργός ΕΣΔΑ διατηρεί το δικαίωμα να μην 
κατακυρώσει το αποτέλεσμα της δημοπρασίας ως 
ασύμφορο ή για οποιαδήποτε άλλο λόγο καθώς και να 
αναβάλει οποτεδήποτε ή να ακυρώσει τη διαδικασία 
σε οποιοδήποτε στάδιο αυτής ή και να τροποποιήσει 
τους όρους ή να επαναλάβει τη διαδικασία, κατά την 


απόλυτη διακριτική του ευχέρεια και χωρίς να γεννάται 
οποιοδήποτε δικαίωμα ή αξίωση των συμμετεχόντων εκ 
του λόγου αυτού. Σε περίπτωση ματαίωσης ή ακύρωσης 
της δημοπρασίας σύμφωνα με το προηγούμενο εδάφιο, 
επιστρέφεται στους συμμετέχοντας η καταβληθείσα 
εγγύηση συμμετοχής. 

2. Η συμμετοχή στην ηλεκτρονική δημοπρασία συνε¬ 
πάγεται ανεπιφύλακτη και πλήρη αποδοχή των όρων 
αυτής από τον συμμετέχοντα. 

3. Η μη συμμόρφωση με οποιονδήποτε από τους όρους 
της διαδικασίας ή η μη παροχή των απαιτούμενων πλη¬ 
ροφοριών επιφέρει αποκλεισμό του συμμετέχοντος από 
τη διαδικασία με πράξη της Διεύθυνσης Προμηθειών 
Υποδομών και Διαχείρισης Υλικού του ΥΠΕΣΔΑ. 

Άρθρο 15 

Ρύθμιση Τεχνικών Θεμάτων 

1. Το ΥΠΕΣΔΑ έχει λάβει όλα τα αναγκαία μέτρα ώστε 
να αποτρέψει την πιθανότητα εμφάνισης τεχνικού προ¬ 
βλήματος κατά την διάρκεια της ηλεκτρονικής δημο¬ 
πρασίας αλλά δεν εγγυάται έναντι των συμμετεχόντων 
ότι η πρόσβαση, η χρήση και η επικοινωνία τους με το 
σύστημα-εφαρμογή θα είναι συνεχής και απρόσκοπτη. 

2. Σε περίπτωση τεχνικού προβλήματος του συστή¬ 
ματος κατά τη διάρκεια διεξαγωγής της ηλεκτρονικής 
δημοπρασίας, το ΥΠΕΣΔΑ διατηρεί το δικαίωμα της 
προσωρινής διακοπής της δημοπρασίας και συνέχισης 
της, μετά την διόρθωση του προβλήματος. Η διάρ¬ 
κεια της δημοπρασίας παρατείνεται ισόχρονα, ώστε 
να συμπληρώνεται ο προβλεπόμενος στο άρθρο 9 της 
παρούσας διάρκεια διεξαγωγής της δημοπρασίας. Οι 
συμμετέχοντας ενημερώνονται από το ΥΠΕΣΔΑ για τη 
διακοπή, την επανεκκίνηση και την παράταση της δη¬ 
μοπρασίας με μήνυμα ηλεκτρονικού ταχυδρομείου και 
με ανάρτηση στην ιστοσελίδα της δημοπρασίας. 

3. Σε περίπτωση τεχνικού προβλήματος που δεν μπο¬ 
ρεί να αποκατασταθεί εντός ευλόγου χρόνου, η ηλε¬ 
κτρονική δημοπρασία του οχήματος ματαιώνεται και 
επαναλαμβάνεται μετά την αποκατάσταση του προ¬ 
βλήματος, τηρουμένων όλων των νομίμων όρων και 
προϋποθέσεων. Οι συμμετέχοντες στην ματαιωθείσα 
δημοπρασία ενημερώνονται από το ΥΠΕΣΔΑ για τη μα¬ 
ταίωση και τους λόγους της και τους επιστρέφεται η εγ¬ 
γύηση συμμετοχής, εκτός εάν δηλώσουν ότι επιθυμούν 
τη διατήρηση της για τη συμμετοχή τους στην επανα¬ 
ληπτική δημοπρασία του οχήματος. Οι συμμετέχοντες 
στην ματαιωθείσα δημοπρασία ενημερώνονται ατομι- 
κώς έκαστος για την ημερομηνία του επαναληπτικού 
διαγωνισμού από το ΥΠΕΣΔΑ με μήνυμα ηλεκτρονικού 
ταχυδρομείου. 

4. Τεχνικά προβλήματα (όπως ενδεικτικά προβλήματα 
υποδομής, σύνδεση ΙπΙθγπθΙ, βλάβη Η/Υ, πτώση τάσεως 
κλπ.) των συμμετεχόντων δεν επηρεάζουν το κύρος ή 
την πρόοδο της ηλεκτρονικής δημοπρασίας, η οποία 
δεν διακόπτεται. 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2015 

Ο ΥΠΟΥΡΓΟΣ 

ΝΙΚΟΛΑΟΣ ΒΟΥΤΣΗΣ 

Αριθμ. ΥΠΟ.ΠΑΙ.Θ/ΓΔΔΥΗΔ/ΔΔΑΑΔ/ 

ΤΥΕΦΤΠ/182084/21315/18971/883 (2) 

Επαναφορά υπαλλήλων του καταργηθέντος Ν.Π.Ι.Δ. Ορ¬ 
γανισμός Εθελοντισμού «Εργο Πολιτών» σύμφωνα με 
τις διατάξεις του Ν. 4325/2015. 

Ο ΥΠΟΥΡΓΟΣ ΠΟΛΙΤΙΣΜΟΥ, 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) της παρ. στ' του άρθρου 14 και του άρθρου 17 του 
Ν. 4325/2015 «Εκδημοκρατισμός της Διοίκησης- Καταπο¬ 
λέμηση Γραφειοκρατίας και Ηλεκτρονική Διακυβέρνη¬ 
σης. Αποκατάσταση αδικιών και άλλες διατάξεις» (ΦΕΚ 
47/Α711.5.2015). 

β) της παρ. στ' του άρθρου 56 του Ν. 4002/2011 «Τρο¬ 
ποποίηση της συνταξιοδοτικής νομοθεσίας του Δημο¬ 
σίου - Ρυθμίσεις .... και Κοινωνικής Ασφάλισης» (ΦΕΚ 
180/Α722.8.2011). 

γ) της παρ. 5 του άρθρου 34 του Ν. 4024/2011 «Συνταξιο- 
δοτικές ρυθμίσεις, ενιαίο μισθολόγιο - βαθμολόγιο, εργα¬ 
σιακή εφεδρεία δημοσιονομικής στρατηγικής 2012-2015» 
(ΦΕΚ 226/Α727.10.2011). 

δ) του Ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα διαύγεια» και άλλες διατάξεις» 
(ΦΕΚ 112/Α713.7.2010). 

ε) του αριθμ. 104/2014 Προεδρικού διατάγματος «Περί 
Οργανισμού του Υπουργείου Πολιτισμού και Αθλητισμού 
(ΦΕΚ Α' 171), όπως ισχύει. 

στ) του Π.δ. 24/2015 «Σύσταση και μετονομασία Υπουρ¬ 
γείων, μεταφοράς της Γ ενικής Γ ραμματείας Κοινωνικών 
Ασφαλίσεων» (ΦΕΚ 20/Α'/27.1.2015). 

ζ) του Π.δ. 25/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ 21/Α727.1.2015). 

2. Την αριθμ. ΥΠΠΟΤ/ΔΙΟΙΚ/ΤΔΠΕΦ/17036/28.2.2012 κοι¬ 
νή υπουργική απόφαση του Υφυπουργού Διοικητικής 
Μεταρρύθμισης και Ηλεκτρονικής Διακυβέρνησης και 
του Υπουργού Πολιτισμού και Τουρισμού με την οποία 
μεταφέρθηκαν από 22.8.2011 (ημερομηνία δημοσίευσης 
του Ν. 4002/2011, με τον οποίο καταργήθηκε το προα- 
ναφερόμενο Ν.Π.Ι.Δ.) έως 26.10.2011 (ημερομηνία δημοσί¬ 
ευσης του Ν. 4024/2011, με τον οποίο οι υπάλληλοι του 
εν λόγω Νομικού Προσώπου εντάχθηκαν σε εργασιακή 
εφεδρεία), σε συνιστώμενες προσωποπαγείς θέσεις του 
ΥΠΟΠΑΙΘ (ΦΕΚ 231/Γ729.2.2012 - Διόρθωση σφάλματος 
330/Γ723.3.2012). 


3. Την αριθμ. ΥΠΠΟΤ/ΔΙΟΙΚ/ΤΔΠΕΦ/122357/14.12.2011 δι- 
απιστωτική πράξη του Υπουργού Πολιτισμού και Του¬ 
ρισμού, σχετικά με θέση υπαλλήλων του καταργηθέ¬ 
ντος ΝΠΙΔ Οργανισμός Εθελοντισμού «Εργο Πολιτών» 
σε εργασιακή εφεδρεία, σύμφωνα με τις διατάξεις του 
άρθρου 34 παρ. 5 του Ν. 4024/2011. 

4. Τις αριθμ. ΔΙΔΑΔ/Φ.42Α/οικ. 14150/13.5.2015 (ΑΔΑ: 6ΙΚ- 
Ξ465ΦΘΕ-8ΧΘ) και ΔΙΔΑΔ/Φ.42Ε/οικ.17204/2.6.2015 (ΑΔΑ: 
ΩΥΣΒ465ΦΘΕ-ΒΩΛ) εγκυκλίους του Υπουργείου Εσωτε¬ 
ρικών και Διοικητικής Ανασυγκρότησης, σχετικά με την 
εφαρμογή των διατάξεων του Ν. 4325/2015 (ΦΕΚ Α'47). 

5. Το γεγονός ότι, όπως προκύπτει από τα στοιχεία 
που τηρούνται στη Δ/νση Διοίκησης και Ανάπτυξης 
Ανθρώπινου Δυναμικού του ΥΠΟ.ΠΑΙ.Θ, οι κατωτέρω 
αναφερόμενοι υπάλληλοι εμπίπτουν στις διατάξεις των 
άρθρων 14 και 17 του Ν. 4325/2015. 

6. Τις εμπρόθεσμες αιτήσεις των κατωτέρω υπαλλή¬ 
λων περί επαναφοράς τους στην Υπηρεσία 

7. Τις αριθμ. ΥΠΠΟΑ/ΓΔΔΥ/ΔΙΟΙΚ/ΤΔΠΕΦ/2479933/ 
35357/29313/1663/17.12.2013 και ΥΠΠΟΑ/ΓΔΔΥ/ΔΙΟΙΚ/ΤΔ 
ΠΕΦ/76716/9463/8148/468/24.03.2014 αποφάσεις του 
Υπουργού Πολιτισμού και Αθλητισμού που εκδόθηκαν 
σε συμμόρφωση προς τις αριθμ. 1040/2013 και 2749/2013 
αποφάσεις του Μονομελούς Πρωτοδικείου Αθηνών, 
οι οποίες κηρύχθηκαν προσωρινά εκτελεστές, με τις 
οποίες έγιναν αποδεκτές από 18.6.2013 και 26.11.2013 
(ημερομηνία κατά την οποία οι ως άνω αναφερόμενες 
δικαστικές αποφάσεις κοινοποιήθηκαν στο Δημόσιο) 
αντίστοιχα οι υπηρεσίες της Χατζή Χριστίνας και Στα- 
ματάκη Ελένης σε κενές οργανικές θέσεις ιδιωτικού 
δικαίου αορίστου χρόνου ειδικότητας ΔΕ Διοικητικού 
του τέως ΥΠΠΟΑ (νυν ΥΠΟΠΑΙΘ) (ΦΕΚ 232/Γ/27.2.2014, 
ΦΕΚ 790/Γ/24.6.2014). 

8. Το γεγονός ότι προκαλείται δαπάνη σε βάρος του 
προϋπολογισμού της Γ ενικής Κυβέρνησης, ύψους 71,970,77 
ευρώ για το τρέχον έτος και 143.941,54 ευρώ για κάθε 
επόμενο έτος, σύμφωνα με το αριθμ. ΥΠΟΠΑΙΘ/ΓΔΟΥ/ 
ΔΟΔ/ΤΕΜ/160736/19890/13158/4140/15.6.2015 έγγραφο της 
Δ/νσης Οικονομικής Διαχείρισης του ΥΠΟΠΑΙΘ (ΚΑΕ 0211 
0291), διαπιστώνουμε: 

Α. Την επαναφορά των κατωτέρω υπαλλήλων με 
σχέση εργασίας ιδιωτικού δικαίου αορίστου χρόνου, οι 
οποίοι είχαν τεθεί σε εργασιακή εφεδρεία, σύμφωνα με 
τις διατάξεις της παρ. 5 του άρθρου 34 του Ν. 4024/2011 
σε συνιστώμενες προσωποπαγείς θέσεις, της υφιστά¬ 
μενης ειδικότητας ΔΕ Διοικητικών Γραμματέων του 
Υπουργείου Πολιτισμού, Παιδείας και Θρησκευμάτων, 
με το βαθμό και το Μισθολογικό κλιμάκιο που κατείχαν 
κατά το χρόνο θέσης τους σε εργασιακή εφεδρεία και 
τίθενται στη διάθεση του Υπουργού, ως εξής: 


Α/Α 

ΕΠΩΝΥΜΟ 

ΟΝΟΜΑ 

ΠΑΤΡΩΝΥΜΟ 

ΒΑΘΜΟΣ 

ΜΚ 

ΥΠΗΡΕΣΙΑ ΠΟΥ ΕΠΑΝΕΡΧΕΤΑΙ 

1 . 

ΚΑΣΙΜΑΤΗ 

ΑΡΓΥΡΩ 

ΚΩΝ/ΝΟΣ 

Ε' 

Μ ΚΙ 

Δ/νση Διοίκησης και Ανάπτυξης 
Ανθρώπινου Δυναμικού 

2. 

ΛΙΑΝΟΥ 

ΣΤΥΛΙΑΝΗ 

ΒΑΣΙΛΕΙΟΣ 

Ε' 

Μ ΚΙ 

Εφορεία Εναλίων Αρχαιοτήτων 

3. 

ΜΠΑΡΑΜΠΟΥΤΗ 

ΔΕΣΠΟΙΝΑ 

ΚΩΝ/ΝΟΣ 

Ε' 

Μ ΚΙ 

Δ/νση Προϊστορικών και Κλασι¬ 
κών Αρχαιοτήτων 

4. 

ΠΑΛΑΙΟΛΟΓΟΥ 

ΠΟΣΟΥΛΑ 

ΠΑΝΑΓΙΩΤΗΣ 

Ε' 

Μ ΚΙ 

Δ/νση Εφαρμογής Πολιτιστικής 
Πολιτικής 

5. 

ΠΥΤΙΧΟΥΤΗ 

ΧΡΙΣΤΙΝΑ 

ΧΡΗΣΤΟΣ 

Ε' 

Μ ΚΙ 

Δ/νση Προϊστορικών και Κλασι¬ 
κών Αρχαιοτήτων 

6. 

ΣΙΟΡΕΝΤΑ 

ΕΛΕΝΑ 

ΔΗΜΗΤΡΙΟΣ 

Ε' 

Μ ΚΙ 

Δ/νση Διοίκησης και Ανάπτυξης 
Ανθρώπινου Δυναμικού 

7 

ΤΖΑΒΑΡΑ 

ΙΩΑΝΝΑ 

ΠΑΝΑΓΙΩΤΗΣ 

Ε' 

Μ ΚΙ 

Δ/νση Νεώτερου Πολιτιστικού 
Αποθέματος και Αυλής Πολιτι¬ 
στικής Κληρονομιάς 

8. 

ΦΥΝΤΡΙΛΑΚΗΣ 

ΑΝΔΡΕΑΣ 

ΣΤΑΥΡΟΣ 

Ε' 

Μ ΚΙ 

Εφορεία Αρχαιοτήτων Πιερίας 

9. 

ΧΑΤΖΗΜΠΟΥΣΙΟΥ 

ΕΛΕΝΗ 

ΔΗΜΗΤΡΙΟΣ 

Ε' 

Μ ΚΙ 

Γενικής Δ/νση Αναστήλωσης 
Μουσείων και Τεχνικών Έργων 

10. 

ΧΡΥΣΑΝΘΟΥ 

ΜΑΡΙΑ 

ΙΩΑΝΝΗΣ 

Ε' 

Μ ΚΙ 

Δ/νση Διοίκησης και Ανάπτυξης 
Ανθρώπινου Δυναμικού 


Β. Την επαναφορά των κατωτέρω υπαλλήλων με 
σχέση εργασίας ιδιωτικού δικαίου αορίστου χρόνου, 
σε κενές οργανικές θέσεις, της υφιστάμενης ειδικό¬ 
τητας ΔΕ Διοικητικών Γραμματέων, του Υπουργεί¬ 
ου Πολιτισμού, Παιδείας και Θρησκευμάτων, όπου 
ήδη υπηρετούν, βάσει των αριθμ. ΥΠΠΟΑ/ΓΔΔΥ/ 
ΔΙ ΟΙ Κ/ΤΔΠΕΦ/2479933/35357/29313/1663/17.12.2013 


(ΦΕΚ 232/Γ727.2.2014), και ΥΠΠΟΑ/ΓΔΔΥ/ΔΙΟΙΚ/ΤΔΠ 
ΕΦ/76716/9463/8148/468/24.03.2014 (ΦΕΚ 790/Γ/24.6.2014) 
αποφάσεις του Υπουργού Πολιτισμού και Αθλητι¬ 
σμού που εκδόθηκαν σε συμμόρφωση προς τις αριθμ. 
1040/2013 και 2749/2013 αποφάσεις του Μονομελούς 
Πρωτοδικείου Αθηνών και τίθενται στη διάθεση του 
Υπουργού, ως εξής: 


Α/Α 

ΕΠΩΝΥΜΟ 

ΟΝΟΜΑ 

ΠΑΤΡΩΝΥΜΟ 

ΒΑΘΜΟΣ 

ΜΚ 

ΥΠΗΡΕΣΙΑ ΠΟΥ ΕΠΑΝΕΡΧΕΤΑΙ 

1 . 

ΧΑΤΖΗ 

ΧΡΙΣΤΙΝΑ 

ΙΩΑΝΝΗΣ 

Ε' 

ΜΚ2 

Δ/νση Διοίκησης και Ανάπτυξης 
Ανθρώπινου Δυναμικού 

2. 

ΣΤΑΜΑΤΑΚΗ 

ΕΛΕΝΗ 

ΝΙΚΟΛΑΟΣ 

Ε' 

ΜΚ2 

Δ/νση Διοίκησης και Ανάπτυξης 
Ανθρώπινου Δυναμικού 


(Αριθμ. βεβ. ΥΔΕ στο πρώην ΥΠ ΠΟΑ 5003/15.7.2015). 
Η πράξη αυτή να δημοσιευθεί στην Εφημερίδα της 
Κυβερνήσεως. 


Αθήνα, 2 Ιουλίου 2015 


Ο ΥΠΟΥΡΓΟΣ 

ΑΡΙΣΤΕΙΔΗΣ ΜΠΑΛΤΑΣ 
-♦- 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιιί1ρ://νννννν.β1.9Γ - β-πιαΜ: ννβόπΐ33ί6Γ.βί@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 73618081 50008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































